text: [{"text_idx": "#000010", "text": "Fri\u0301sk inniluft og betri v\u00e6lvera\nHitapumpa og luftskiftisskipan i\u0301 eini heildarloysn"}, {"text_idx": "#000011", "text": "Fri\u0301sk inniluft og betri v\u00e6lvera"}, {"text_idx": "#000012", "text": "Hitapumpa og luftskiftisskipan i\u0301 eini heildarloysn"}, {"text_idx": "#000013", "text": "Her eru sjey go\u0301\u00f0 ra\u0301\u00f0, hvussu tu\u0301 kanst spara orku i\u0301 ti\u0301num hu\u0301sum."}, {"text_idx": "#000014", "text": "1. Skru\u0301va ni\u00f0ur fyri shuntinum"}, {"text_idx": "#000015", "text": "Ta\u00f0 kann loysa seg at skru\u0301va ni\u00f0ur fyri shuntinum i\u0301 summarha\u0301lvuni. Shunturin situr ofta beint omanfyri ketilin og hesin ver\u00f0ur bru\u0301ktur til at blanda framleypshitan og returvatni\u00f0. Ju\u0301 l\u00e6gri hesin stendur, ju\u0301 meiri returvatn ver\u00f0ur sirkulera\u00f0 av ny\u0301ggjum."}, {"text_idx": "#000016", "text": "Hetta hevur vi\u00f0 s\u00e6r at hitin i\u0301 radiatorinum ikki er eins h\u00f8gur sum a\u0301\u00f0ur, og ti\u0301 ver\u00f0ur hitatapi\u00f0 eisini minni. Hinvegin er ney\u00f0ugt at skru\u0301va upp aftur fyri shuntinum i\u0301 vetrarha\u0301lvuni, so at hu\u0301sini halda seg heit teir k\u00f8ldu dagarnar."}, {"text_idx": "#000017", "text": "At skru\u0301va ni\u00f0ur fyri shuntinum, ta\u0301 i\u00f0 ta\u00f0 er kalt i\u0301 ve\u00f0rinum, er eisini ein go\u0301\u00f0ur ma\u0301ti at finna fram til, um radiatorarnir eru no\u0301g sto\u0301rir at skifta hitakeldu fra\u0301 oljuketli til hitapumpu."}, {"text_idx": "#000018", "text": "2. Bja\u0301lva\u00f0 heitu r\u00f8rini har ketilin stendur."}, {"text_idx": "#000019", "text": "O\u0301bja\u0301lva\u00f0i r\u00f8r geva st\u00f8rri hitatap enn bja\u0301lva\u00f0i r\u00f8r. Hetta merkir at heita vatni\u00f0, i\u00f0 rennur fram til radiatorin ella aftur i\u0301 ketilin missur orku a\u0301 vegnum."}, {"text_idx": "#000020", "text": "Ti\u0301 loysur ta\u00f0 seg at bja\u0301lva \u00f8ll tey sjo\u0301nligu r\u00f8rini, og hetta er einfalt at gera."}, {"text_idx": "#000022", "text": "Vanliga ver\u00f0ur ein gra\u0301 sku\u0301mbja\u0301lving ny\u0301tt. Hendan ver\u00f0ur smoygd rundan um r\u00f8rini, og fyllir ikki ta\u00f0 sto\u0301ra. Tv\u00e6r a\u00f0rar loysnir eru, ein sv\u00f8rt sku\u0301mbja\u0301lving, i\u00f0 er naka\u00f0 tju\u0301kkri enn tann gra\u0301a, og si\u0301\u00f0ani steinullsbja\u0301lving vi\u00f0 aluminiumsfoliu a\u0301."}, {"text_idx": "#000023", "text": "3. Skift bru\u0301suh\u00f8vd fyri at spara uppa\u0301 heita bru\u0301ksvatni\u00f0."}, {"text_idx": "#000024", "text": "Ta\u00f0 er ymiskt hvussu no\u0301gv vatn rennur u\u0301r einum bru\u0301suh\u00f8vdi, men vanliga ny\u0301tur eitt bru\u0301suh\u00f8vd a\u0301lei\u00f0 12-14 litur av vatni um minuttin. Er hu\u0301sfo\u0301lki\u00f0 i\u0301 bru\u0301su 20 minuttir um dagin, so gevur hetta i\u0301alt 240 litrar. Ta\u00f0 ber to\u0301 til at fa\u0301a bru\u0301suh\u00f8vd, i\u00f0 ny\u0301ta minni vatn."}, {"text_idx": "#000025", "text": "At skifta til eitt bru\u0301suh\u00f8vd, i\u00f0 ikki ny\u0301tir eins no\u0301gv vatn, er ikki ta\u00f0 sama sum at skru\u0301va ni\u00f0ur fyri vatninum a\u0301 blandingsbattari\u0301inum. Skru\u0301var ein sja\u0301lvur ni\u00f0ur fyri vatninum, so merkir ein beinanvegin at kraftin a\u0301 stra\u0301luni ikki er eins sterk. Hevur ein hinvegin eitt vatnsparandi bru\u0301suh\u00f8vd, so ver\u00f0ur kraftin a\u0301 stra\u0301luni var\u00f0veitt."}, {"text_idx": "#000026", "text": "Vit hava tvey sl\u00f8g av vatnsparandi bru\u0301suh\u00f8vdum, i\u00f0 ny\u0301ta a\u0301vi\u0301kavist einans 9,5 litur ella 4,8 litur av vatni um minuttin."}, {"text_idx": "#000029", "text": "4. Skift til eina ny\u0301ggja sirkulatio\u0301nspumpu."}, {"text_idx": "#000030", "text": "Hevur tu\u0301 eina eldri sirkulatio\u0301nspumpu, so kann ta\u00f0 v\u00e6l loysa seg at skifta hana til eina ny\u0301ggja."}, {"text_idx": "#000031", "text": "Ni\u00f0anfyri er leinkja til eina grein, har vit samanbera eina eldri Grundfos sirkulatio\u0301nspumpu, vi\u00f0 eina ny\u0301ggja Alpha2 Grundfos pumpu. Har ber eisini til at si\u0301ggja u\u0301trokningar, sum vi\u0301sa, at ein kann spara heilt no\u0301gvar pengar um a\u0301ri\u00f0 vi\u00f0 at skifta eina eldri sirkulatio\u0301nspump u\u0301t vi\u00f0 eina ny\u0301ggja."}, {"text_idx": "#000032", "text": "5. Fa\u0301 t\u00e6r ein blandiventil til heita bru\u0301ksvatni\u00f0."}, {"text_idx": "#000033", "text": "Vi\u00f0 einum blandiventili er ta\u00f0 m\u00f8guligt at blanda kalt og heitt bru\u0301ksvatn og harvi\u00f0 fa\u0301a eitt l\u00e6gri hitastig a\u0301 bru\u0301ksvatninum til kranar og bru\u0301sur."}, {"text_idx": "#000034", "text": "Ein blandiventilur kann setast beint omanfyri ketilin og harvi\u00f0 ver\u00f0ur alt ta\u00f0 heita vatni\u00f0 i\u0301 hu\u0301sinum blanda\u00f0 til ein l\u00e6gri hita. Ta\u00f0 ber to\u0301 eisini til at hava ein blandingsventil beint vi\u00f0 ein vask- ella k\u00f8kskrana. Ta\u00f0 er oftast her, at ein ny\u0301tur o\u0301ney\u00f0uga no\u0301gv av heitum vatn, m.a. til uppvask."}, {"text_idx": "#000035", "text": "Vanliga ver\u00f0ur vi\u00f0m\u00e6lt, at hitin i\u0301 ketlinum skal vera millum 75 og 85 gradir. Ta\u00f0 er ikki ra\u0301\u00f0iligt at skru\u0301va ni\u00f0ur fyri ketiltemperaturinum fyri at fa\u0301a ein l\u00e6gri bru\u0301ksvatnshita, og ti\u0301 skal ein heldur fa\u0301a s\u00e6r ein blandiventil."}, {"text_idx": "#000036", "text": "I\u0301 fleiri eldri hu\u0301sum eru ventilarnir a\u0301 radiatorum og go\u0301lvhita ikki termostatsty\u0301rdir. Vi\u00f0 at skifta til termostatar f\u00e6st ein javnari hiti og ta\u00f0 ver\u00f0ur ikki ny\u0301tt o\u0301ney\u00f0uga no\u0301gv orka."}, {"text_idx": "#000037", "text": "Termostatar hava tann fyrimun, at teir regulera seg eftir einum f\u00f8stum hitastigi, sum tu\u0301 sja\u0301lvur velur. Hetta merkir, at termostaturin letur upp fyri hitanum, ta\u0301 i\u00f0 ta\u00f0 ko\u0301lnar, men letur aftur, ta\u0301 i\u00f0 ta\u00f0 gerst heitt."}, {"text_idx": "#000038", "text": "Afturat hesum taka termostatar h\u00e6dd fyri \u00f8\u00f0rum hitakeldum. Gerst ta\u00f0 t.d. heitt inni, ti\u0301 at so\u0301lin ski\u0301nur gj\u00f8gnum vindeyga, so vil termostaturin lata aftur fyri hitanum ta l\u00f8tuna."}, {"text_idx": "#000039", "text": "At skifta termostatar kunnu \u00f8ll gera. Ert tu\u0301 i\u0301 iva um hvat slag av termostati, i\u00f0 tu\u0301 hevur, so er best ra\u0301\u00f0i\u00f0, at tu\u0301 tekur eina mynd av ventilinum, so kunnu vit geva t\u00e6r n\u00e6rri fra\u0301grei\u00f0ing."}, {"text_idx": "#000040", "text": "Ta\u00f0 ber eisini til at fa\u0301a s\u00e6r elektroniskar termostatar fra\u0301 Danfoss, i\u00f0 kunnu spara enn meiri enn vanligir termostatar. Hetta ver\u00f0ur gj\u00f8rt vi\u00f0 at termostaturin letur ta\u00f0 vera kaldari i\u0301 hu\u0301sinum um na\u0301ttina og ta\u0301 i\u00f0 hu\u0301sfo\u0301lki\u00f0 er u\u0301ti um dagin."}, {"text_idx": "#000041", "text": "A\u0301\u00f0renn ein er uppi, ella komin fra\u0301 arbei\u00f0i, so er hitalagi\u00f0 aftur har ta\u00f0 skal vera."}, {"text_idx": "#000042", "text": "7. Fa\u0301 t\u00e6r eina orkusparandi fra\u0301renning til bru\u0301su"}, {"text_idx": "#000043", "text": "Ein go\u0301\u00f0 i\u0301l\u00f8ga, sum yvir ti\u0301\u00f0 kann spara no\u0301gv, er at endurny\u0301ta spillhitan u\u0301r fra\u0301renningini. Ein sto\u0301rur partur av ti\u0301 hita, sum vit ny\u0301ta til heitt vatn u\u0301r bru\u0301suni ver\u00f0ur skola\u00f0ur ni\u00f0ur."}, {"text_idx": "#000044", "text": "Tv\u00e6r loysnir eru at endurny\u0301ta hendan hitan, so at ein f\u00e6r meiri burturu\u0301r."}, {"text_idx": "#000045", "text": "Showersave er eitt fra\u0301renningsr\u00f8r, i\u00f0 kann setast upp undir bru\u0301suni, um hendan er a\u0301 loftinum, ella um kjallari er ni\u00f0ri undir. Hendan loysnin er o\u0301makaleys og kann l\u00e6ttliga setast upp."}, {"text_idx": "#000046", "text": "Sum eitt alternativ ber eisini til at fa\u0301a eina ba\u00f0iru\u0301msrennu vi\u00f0 hitavekslara."}, {"text_idx": "#000047", "text": "Showersave r\u00f8r, i\u00f0 ver\u00f0ur sett loddr\u00e6tt upp undir bru\u0301suni."}]